stanford-oval/wikipedia huggingface dataset:
John Pankow
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1985 | Elää ja kuolla L.A:ssa | To Live and Die in L.A. | John Vukovich |
| 1987 | Menestyksen avain | The Secret of My Success | Fred Melrose |
| 1988 | Vihan lähettiläs | Monkey Shines | Geoffrey Fisher |
| 1991 | Väkivallan vuosi | Year of the Gun | Italo Bianchi |
| 1991 | Tappavat ajatukset | Mortal Thoughts | Arthur Kellog |
| 1992 | Muukalainen keskellämme | A Stranger Among Us | Levine |
| 1998 | Hellyyteni kohde | The Object of My Affection | Vince McBride |
| 2009 | Morsianten sota | Bride Wars | John |
Filmografia > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1993–2019 | Hulluna sinuun | Mad About You | Ira Buchman |
| 2011–2017 | Amerikan frendi | Episodes | Merc Lapidus |
Aiheesta muualla

John Pankow Internet Movie Databasessa. (englanniksi)
John Pankow Elonetissä.
Jim Boylen

| Jim Boylen |
| --- | --- |

Henkilötiedot
Koko nimi:  James Francis ”Jim” Boylen
Syntynyt: 18. huhtikuuta 1965 (ikä 59)
Kansalaisuus:   Yhdysvallat
Koripalloilija
Yliopistojoukkueet
1983–1987:  Mainen yliopisto
Valmennusura
1987–1992 1992–2003 2003–2004 2004–2005 2005–2007 2007–2011 2011–2013 2013–2015 2015–2018 2018–2020:  Michigan State (apuv.) Houston Rockets (apuv.) Golden State Warriors (apuv.) Milwaukee Bucks (apuv.) Michigan State (apuv.) Utahin yliopisto Indiana Pacers (apuv.) San Antonio Spurs (apuv.) Chicago Bulls (avust. pääv.) Chicago Bulls
James Francis ”Jim” Boylen (s. 18. huhtikuuta 1965) on yhdysvaltalainen koripallovalmentaja.
Ura

Boylen on valmentanut pitkään yliopistojoukkueita ja NBA-joukkueita pääosin apuvalmentajan roolissa. Hän on voittanut apuvalmentajana kolme NBA:n mestaruutta: Houston Rocketsissa vuosina 1994 ja 1995 sekä San Antonio Spursissa vuonna 2014. Vuodesta 2015 hän toimi Fred Hoibergin alaisuudessa Chicago Bullsin avustavana päävalmentajana. Hoibergin saatua potkut joulukuussa 2018 Boylen nousi Bullsin päävalmentajaksi. Hänen johtamisratkaisunsa aiheuttivat nopeasti eripuraa joukkueessa. Boylen erotettiin Bullsin päävalmentajuudesta kesällä 2020.
Juha-Pekka Hippi

Juha-Pekka Antero Hippi (s. 12. heinäkuuta 1978 Kuopio) on suomalainen asianajaja ja Setan entinen puheenjohtaja. Hän on valmistunut oikeustieteen kandidaatiksi Lapin yliopistosta vuonna 2005. Setan puheenjohtajana hän toimi 2013–2014; sitä ennen hän oli järjestön hallituksen jäsen 2011–2012.
Hippi on työskennellyt sosiaali- ja terveysministeriön ylitarkastajana ja lakimiehenä 2006–2007, Asianajotoimisto Sorsa Oy:n lakimiehenä 2006–2007 ja Asianajotoimisto Mirjam Jääskeläinen Oy:n lakimiehenä 2007–2009. Hän perusti oman toimiston vuonna 2009.
Hippi on ollut Lapin yliopiston hallituksen jäsen 2001–2004. Hän on ollut Suomen Lakimiesliiton valtuuskunnan jäsen vuodesta 2009. Hän on myös Jätkäsaari-seuran puheenjohtaja. Hippi valittiin Helsingin seurakuntaneuvostoon ja kirkkovaltuustoon vuosiksi 2014–2018. Hän uusi luottamustehtävänsä Helsingin seurakunnassa vuosiksi 2019–2022.
Aiheesta muualla

Asianajotoimisto Hippi Oy.
Juha-Pekka Ketola

| Juha-Pekka Ketola> Henkilötiedot |
| --- | --- |
Syntynyt: 21. tammikuuta 1983 Rauma, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  187 cm
Paino:  86 kg
Pelaajaura
Pääsarjaura:  2003–2005
Seurat:  Sherbrooke Castors (QMJHL) Jää-Kotkat (Mestis) Ässät (SM-liiga) Hokki (Mestis) HC Neuilly-sur-Marne (Ranska I)
NHL-varaus:  287. varaus, 2001 New York Islanders
| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Suomi 2001 | jääkiekko |  |
Juha-Pekka Ketola (s. 21. tammikuuta 1983 Rauma) on suomalainen pelaajauransa lopettanut jääkiekkoilija. Hän on Rauman Lukon kasvatti, mutta pelasi SM-liigauransa Porin Ässissä. Hän pelasi siellä vuosina 2003–2005 83 ottelua ja teki niissä tehot 3+1=4 ja keräsi 62 jäähyminuuttia.
New York Islanders varasi Ketolan NHL:n varaustilaisuudessa 2001 yhdeksännellä kierroksella. Hän on kaikkien aikojen toiseksi suurimmalla numerolla (287.) NHL:ään varattu suomalainen. Suurin on vuotta aikaisemmin varatulla Lauri Kinoksella, joka varattiin numerolla 293.
NHL-varauksen jälkeen Ketola siirtyi Lukosta QMJHL-joukkue Sherbrooke Castorsiin kaudeksi 2001–2002. Hän palasi Lukkoon kaudeksi 2002–2003, mutta pelasi ainoastaan A-nuorissa, kunnes siirtyi loppukaudeksi pelaamaan Mestistä Uudenkaupungin Jää-Kotkiin. Ketola siirtyi Porin Ässiin kaudeksi 2003–2004 try-outin kautta. Hän pelasi Ässissä myös kauden 2004–2005.
Ketola teki syyskuussa 2005 ns. "kuukausi kerrallaan" -sopimuksen Kajaanin Hokin kanssa, mutta teki lokakuussa loppukauden kattavan sopimuksen. Ketolan piti siirtyä kaudeksi 2006–2007 CHL:ään, mutta pelasi kautensa Ranskan 1. divisioonassa, jossa hän lopetti uransa.
Uransa jälkeen Ketola siirtyi opiskelemaan.
Maajoukkue

Ketola pelasi alle 18-vuotiaiden MM-kisoissa 2001 ja voitti pronssia.
Joy

Joy, JOY tai JoY voi tarkoittaa seuraavia:
Joy, etunimi
JoY, Joensuun yliopisto, 1969–2009 toiminut suomalainen yliopisto
JOY, Jokaisen oma ympäristö -kulttuuriympäristökampanja 2010
Elokuva, musiikki ja kuvataide

Joy, vuoden 2015 elokuva
Joy: A Holiday Collection, Jewelin joulualbumi vuodelta 1999
Joy, Miina Äkkijyrkän veistos vuodelta 2006
Joy Division, brittiläinen rockyhtye
Joy, oik. Park Soo-young (s. 1996), eteläkorealainen laulaja ja näyttelijä
Sukunimi

Bill Joy (s. 1954), yhdysvaltalainen tietotekniikan kehittäjä, yksi Sun Microsystemsin perustajista
Greg Joy (s. 1956), kanadalainen korkeushyppääjä
Hélène Joy, kanadalais-australialainen näyttelijä
Robert Joy (s. 1951), kanadalainen näyttelijä
Muita merkityksiä

Almond Joy, Hershey'sin suklaapatukka
Joy Group Oy, suomalainen holding-yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Joy”, voi hakea sivunnimihaulla, laajalla sivunnimihaulla tai tekstihaulla.
Josef Klovensich

Josef Kluwensich, myöhemmin Klowensich tai Klovensich (noin 1676 – 27. kesäkuuta 1740 Oulu) oli suomalainen pormestari ja valtiopäivämies.
Klovensichin vanhemmat olivat entinen kihlakunnantuomari Henrik Kluwensich ja Susanna Josefsdotter Mathesius. Hän kävi pääsi ylioppilaaksi Turussa 1691 ja Uppsalassa 1696.
Klovensich toimi Pohjanmaan pohjoisen kihlakunnan notaarina vuodesta 1703 ja manttaalikomissaarina vuodesta 1705 sekä vt. tuomarina vuodesta 1707. Hän oli Kruunupyyn hospitaalin taloudenhoitajana vuodesta 1712 ja oli isonvihan aikana paossa Ruotsissa. Klovensich toimi sitten Uudenkaarlepyyn pormestarina vuodesta 1719 ja Oulun pormestarina vuodesta 1726. Hän oli Uudenkaarlepyyn ja Oulun edustajana valtiopäivillä 1726–1727.
Klovensich oli naimisissa vuoteen 1729 saakka Maria Jakobsdotter Haakin (k. 1729) kanssa tämän toisessa avioliitossa ja sen jälkeen vuoteen 1738 saakka Brita Hillerin (k. 1738) kanssa tämän toisessa avioliitossa.
Jereem Richards

| Mitalit | Mitalit | Mitalit |  |
| --- | --- | --- | --- |
|  Jereem Richards vuoden 2017 MM-kilpailuissa. |  Jereem Richards vuoden 2017 MM-kilpailuissa. |  Jereem Richards vuoden 2017 MM-kilpailuissa. |  |
Maa:   Trinidad ja Tobago
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | 4×400 m viesti |  |
|  Pronssia | Lontoo 2017 | 200 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Belgrad 2022 | 400 m |  |
|  Pronssia | Istanbul 2012 | 4×400 m viesti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Lima 2019 | 200 m |  |
|  Pronssia | Lima 2019 | 4×400 m viesti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | 200 metriä |  |
|  Kultaa | Birmingham 2022 | 200 metriä |  |
|  Kultaa | Birmingham 2022 | 4×400 m viesti |  |
Jereem Richards (s. 13. tammikuuta 1994) on trinidadtobagolainen pikajuoksija.
Richars karsiutui 2011 Lillen alle 18-vuotiaiden MM-kilpailuissa 200 metrin välierissä. Hän juoksi Istanbulin sisäratojen MM-kilpailuissa 2012 kolmannen osuuden Trinidad ja Tobagon pronssijoukkueessa 4 × 400 metrin viestissä. Hän saavutti samana vuonna alle 20-vuotiaiden Keski-Amerikan ja Karibian -mestaruuskilpailuissa hopeaa 200 metrillä ja pronssia 4 × 100 metrin viestissä. Barcelonan alle 20-vuotiaiden MM-kilpailuissa 2012 hän karsiutui 200 metrin välierissä ja sai 4 × 400 metrin viestissä pronssia.
Richards saavutti Keski-Amerikan ja Karibian -mestaruuskilpailuissa pronssia  4 × 100 metrin viestissä 2013. Glasgow'n Kansainyhteisön kisoissa 2014 hän karsiutui 200 metrin alkuerissä. Hän voitti Trinidad ja Tobagon -mestaruuden 200 metrillä 2017. Lontoon MM-kilpailuissa 2017 hän saavutti pronssia 200 metrillä ajalla 20,11. Hän juoksi samoissa kisoissa toisen osuuden Trinidad ja Tobagon joukkueessa, joka voitti 4 × 400 metrin viestin maailmanmestaruuden maansa ennätysajalla 2.58,12. Gold Coastin Kansainyhteisön kisoissa 2018 hän voitti kultaa 200 metrillä ajalla 20,12.
Richards saavutti IAAF World Relays -kilpailuissa 2019 kultaa 4 × 400 metrin viestissä. Saman vuoden Pan-Amerikan kisoissa Limassa hän saavutti hopeaa 200 metrillä ajalla 20,38 ja pronssia 4 × 400 metrin viestissä. Dohan MM-kilpailuissa hän karsiutui 200 metrin välierissä ja oli viides pitkässä viestissä. Vuodelle 2021 siirretyissä Tokion olympialaisissa hän sijoittui kahdeksanneksi sekä 200 metrillä että 4 × 400 metrin viestissä.
Richards voitti 400 metrin sisäratojen maailmanmestaruuden Belgradissa 2022 Trinidad ja Tobagon ennätysajalla 45,00. Kesällä 2022 hän voitti 200 metrin Trinidad ja Tobagon -mestaruuden, oli Eugenen MM-kilpailuissa samalla matkalla kuudes ja voitti kultaa Birminghamin Kansainyhteisöjen kisoissa ennätyksellään 19,80. Hän voitti Kansainyhteisön kisoissa kultaa myös 4 × 400 metrin viestissä. Keski-Amerikan ja Karibian kisoissa 2023 hän sai kultaa 400 metrillä ja 4 × 400 metrin viestissä. Hän karsiutui 400 metrin välierissä Budapestin MM-kilpailuissa 2023.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 100 m | 10,19 | Clermont, Florida | 20. huhtikuuta 2024 |
| 200 m | 19,80 | Birmingham | 6. elokuuta 2022 |
| 300 m | 33,16 | Port of Spain | 20. helmikuuta 2016 |
| 400 m | 44,18 | Lontoo | 20. heinäkuuta 2024 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| 200 m | 20,31 NR | College Station | 11. maaliskuuta 2017 |
| 300 m | 32,10 | Boston | 10. helmikuuta 2018 |
| 400 m | 45,00 NR | Belgrad | 19. maaliskuuta 2022 |
NR = maan ennätys
Joni Jouhkimainen

Joni Jouhkimainen, 2016
Joni ”Jouhki” Jouhkimainen (s. 19. toukokuuta 1991) on suomalainen pokeriammattilainen. Hän sijoittui kolmanneksi European Poker Tourin (EPT) Barcelonan osakilpailussa elokuussa 2012.
Jouhkimainen on menestynyt erityisesti turnauspokerissa. Hän oli vuoden 2013 Global Poker Indexin julkaisemalla listalla korkeimmalle sijoittunut suomalainen.
Muuta

Menestyksekkään pokeriuran johdosta Jouhkimainen oli Arto Nybergin vieraana 21.10.2012.
Jouhkimainen harrastaa alamäkiluistelua. Lajin pariin houkutteli Jouhkimaisen isoveli Miikka Jouhkimainen.
Aiheesta muualla

http://www.pokerisivut.com/news/video-joni-jouhkimainen-arto-nybergin-vieraana.html (Arkistoitu – Internet Archive)
http://yle.fi/elavaarkisto/artikkelit/pokeriammatilaiselta_vaaditaan_viileytta_ja_pelisilmaa_105239.html#media=105244
http://www.iltasanomat.fi/pokeri/art-1288682240299.html (Arkistoitu – Internet Archive)
Josef Kloimstein

| Mitalit> Maa:   Itävalta. Olympialaiset .Miesten soutu | Mitalit> Maa:   Itävalta. Olympialaiset .Miesten soutu | Mitalit> Maa:   Itävalta. Olympialaiset .Miesten soutu | Maa:   Itävalta> .Miesten soutu |
| --- | --- | --- | --- |
|  Hopeaa | Rooma 1960 | perämiehetön kaksikko |  |
|  Pronssia | Melbourne 1956 | perämiehetön kaksikko |  |
| EM-kilpailut  | EM-kilpailut  | EM-kilpailut  |  |
|  Hopeaa | Bled 1956 | perämiehetön kaksikko |  |
|  Hopeaa | Duisburg 1957 | perämiehetön kaksikko |  |
|  Pronssia | Bled 1956 | perämiehellinen kaksikko |  |
|  Pronssia | Mâcon 1959 | perämiehetön kaksikko |  |
Josef Kloimstein (1. marraskuuta 1929 Rufling – 15. marraskuuta 2012 Steyregg) oli itävaltalainen soutaja ja kaksinkertainen olympiamitalisti, joka souti pääasiassa parinaan Alfred Sageder.
Kloimstein sai vuoden 1956 kesäolympialaisissa Melbournessa pronssia perämiehettömässä kaksikossa ja osallistui lisäksi perämiehelliseen kaksikkoon. Rooman kesäolympialaisissa 1960 hän sai perämiehettömässä kaksikossa hopeaa, ja Tokion kesäolympialaisissa 1964 hän sijoittui perämiehellisessä kaksikossa kahdeksanneksi.
Kloimstein voitti Euroopan-mestaruuskilpailuista neljä mitalia: perämiehettömässä kaksikossa hopeaa vuosina 1956 ja 1957 sekä pronssia vuonna 1959, ja perämiehellisessä kaksikossa pronssia vuonna 1956. Hän kuoli Steyreggissä 15. marraskuuta 2012, 83-vuotiaana.
Jungfrusundin lentoasema

Jungfrusundin lentoasema oli Venäjän Itämeren laivaston 2. ilmailuprikaatin 4. lentodivisioonan toinen lentoasema Turun Vähä-Heikkilän lentoaseman lisäksi. Lentoasemilla oli lentotukikohtinaan Jurmon, Lappohjan sekä Mäntyluodon laskusillat lentoveneilleen.
Jungfrusundin lentoasema sijaitsi Dragsfjärdin Söderlångvikissä. Siellä oli kaksi puista lentokonehallia, ja alueella palveli 100 sotilasta.
Lentoasema oli toiminnassa vuosina 1916–1918. Valkoiset ottivat aseman haltuunsa 28. huhtikuuta 1918. Aseman puurakennukset purettiin ja myytiin pois vuoden 1918 aikana.
Juhana Yrjö IV

| Juhana Yrjö IV |
| --- | --- |
 Juhana Yrjö IV, Heinrich Christoph Fehlingin maalaama muotokuva.
Saksin vaaliruhtinas
Valtakausi:  12. syyskuuta 1691 – 27. huhtikuuta 1694
Edeltäjä:  Juhana Yrjö III
Seuraaja:  Fredrik August I

Syntynyt:  18. lokakuuta 1668 Dresden
Kuollut:  27. huhtikuuta 1694 (25 vuotta) Dresden
Puoliso:  Eleonore Erdmuthe
Lapset:  Wilhelmina Maria Fryderyka
Suku:  Wettin
Isä:  Juhana Yrjö III
Äiti:  Anna Sofia
Uskonto:  luterilainen
Juhana Yrjö IV (saks. Johann Georg IV; 18. lokakuuta 1668 Dresden – 27. huhtikuuta 1694 Dresden) oli Saksin vaaliruhtinas vuosina 1691–1694.
Juhana Yrjö IV oli vaaliruhtinas Juhana Yrjö III:n vanhempi poika, joka tuli yllättäen kuolleen isänsä seuraajaksi yhdeksänvuotisen sodan aikana vuonna 1691. Juhana Yrjö IV tukeutui aluksi neuvonantajanaan toimineeseen sotamarsalkka Hans Adam von Schöningiin, joka ehdotti Saksin liittoutumista Brandenburgin kanssa ja itsenäisempää politiikkaa suhteessa keisari Leopold I:een. Tämä kuitenkin johti välirikkoon keisarin kanssa, minkä seurauksena Juhana Yrjö veti Saksin joukot pois keisarillisesta armeijasta ja Leopold vastasi vangituttamalla marsalkka Schöningin vuonna 1692. Seuraavana vuonna leppynyt Juhana Yrjö lähetti armeijansa takaisin.
Juhana Yrjö IV oli vuodesta 1692 naimisissa Absbachin rajakreivittären Eleonora Erdmuthn kanssa, mutta liitto oli lapseton. Hän eli tosiasiassa avoimesti suhteessa alempisäätyisen rakastajattarensa Magdalene Sibylle von Neidschützin (1675–1694) kanssa, jolle keisari Leopold vuonna 1693 antoi Rochlitzin valtakunnankreivittären arvon. Juhana Yrjön kuoltua vain 25-vuotiaana vuonna 1694 uudeksi vaaliruhtinaaksi tuli hänen nuorempi veljensä Fredrik August.
Aiheesta muualla

Kuvia tai muita tiedostoja aiheesta Juhana Yrjö IV Wikimedia Commonsissa
Josef Klose

Josef Klose (puol. Józef Klose, s. 3. lokakuuta 1947 Sławięcice, Puola) on entinen puolalainen jalkapalloilija. Klose oli urallaan pelipaikaltaan hyökkääjä. Hänen poikansa on Saksan jalkapallomaajoukkueen entinen hyökkääjä Miroslav Klose. Klose nuoremmalla on myös jalkapallon MM-kisojen kaikkien aikojen maaliennätys (16 maalia). Klose on naimisissa entisen huipputason käsipalloilijan Barbara Jeżin (45 maaottelua, 105 maalia) kanssa, pariskunnalla on myös tytär Marzena.
Ura

Odra Opolessa vuonna 1966 ammattilaisuransa aloittanut ja vuonna 1977 Puolan liigacupin voittanut Klose siirtyi vuonna 1978 Ranskan Ligue 2:ssa pelanneeseen Guy Roux'n valmentamaan AJ Auxerreen. Vuonna 1979 Klose auttoi Auxerren Ranskan cupin finaaliin ja 1980 nousemaan Ligue 1:hen. Pääsarjassa hän pelasi, seuran hankittua tähtihyökkääjä Andrzej Szarmachin, liigan tiukan ulkomaalaiskiintiön vuoksi lopulta vain 14 ottelua tehden kaksi maalia. Vuonna 1981 hän siirtyi Ranskan alasarjoissa pelanneeseen FC Chaloniin, ennen kuin lopetti uransa vuonna 1984.
Käännös suomeksi
Josef Koudelka

Josef Koudelka
Josef Koudelka (s. 10. tammikuuta 1938 Boskovice, Tšekkoslovakia) on tšekkiläinen valokuvaaja. Hän on kuvannut muun muassa Neuvostoliiton hyökkäyksen Prahaan. Koudelka palkittiin kuvista seuraavana vuotena Robert Capa Gold Medal -palkinnolla. Koudelka on julkaissut kuviaan lukuisissa kirjoissaan.
Vuonna 1992 Koudelkalle myönnettiin kansainvälinen Hasselblad-palkinto.
Aiheesta muualla

Kuvia tai muita tiedostoja aiheesta Josef Koudelka Wikimedia Commonsissa
Jean Zerbo

Jean Zerbo (2017)
Jean Zerbon vaakuna.
Jean Zerbo (s. 27. joulukuuta 1943) on katolisen kirkon malilainen arkkipiispa ja kardinaali. Hän syntyi Ségoussa ja sai siellä pappisvihkimyksensä 10. heinäkuuta 1971.
20. marraskuuta 1988 piispaksi vihitty Zerbo toimi vuosina 1988–1994 Bamakon vihkipiispana ja Accian titulaaripiispana. Vuosina 1994–1998 hän oli Moptin hiippakunnan piispana, ja vuodesta 1998 hän on toiminut Bamakon arkkipiispana, jona häntä edelsi Luc Auguste Sangaré. Hänet ylennettiin kardinaaliksi vuonna 2017.
Jean-Baptiste Pater

| Jean-Baptiste Pater |
| --- | --- |

Henkilötiedot
Syntynyt: 1695 Valenciennes
Kuollut: 1736 (ikä 40–41) Pariisi
Kansalaisuus:  ranskalainen
Taiteilija
Ala:  taidemaalari
Taidesuuntaus:  rokokoo
Jean-Baptiste Joseph Pater (1695–1736) oli ranskalainen taidemaalari. Hän opiskeli ensin Jean Baptiste Guidén ja sitten lyhyesti kuuluisan Jean Antoine Watteaun johdolla. 
Pater ja Watteau olivat molemmat kotoisin Valenciennesista. Myöhemmin Pater seurasi Watteauta Pariisiin ja valitsi omiin töihinsä hyvin samankaltaisia aiheita. Nimellä fêtes galantes kutsutaan kuvia ylhäisistä ihmisryhmistä maaseutuympäristössä. Siinä missä Watteau maalasi väsyneitä sotajoukkoja levähtämässä, Paterin mallit, osa aristokraattisessa puvussa, osa teatteriasuissa, seurustelevat vastakkaisen sukupuolen edustajien kanssa flirttaillen.
Paterin huomiotaherättävä tuotteliaisuus johtui elämäkertojen mukaan yhtä aikaa ahneudesta ja taiteilijan pelosta menettää työkykynsä. Monet hänen merkittävistä teoksistaan on tehty hänen lyhyen elämänsä viimeisellä vuosikymmenellä. Fredrik Suuri ja muut keräilijät ostivat hänen teoksiaan, ja vuonna 1735 Ludvig XV tilai häneltä metsästysaiheisen teossarjan Versaillesin palatsiin.
Pater pääsi Ranskan taideakatemian, Académie des Beaux-Arts jäseneksi vuonna 1728.
Les Joies de la vie rurale
Concert champêtre, 1734
La Danse
Repos au parc
Excursion de famille à la campagne
Les Baigneuses
Personnages sous une tente
Jean Vilnet

Jean-Félix-Albert-Marie Vilnet (8. huhtikuuta 1922 Chaumont – 23. tammikuuta 2013) oli katolisen kirkon ranskalainen pappi. Hän sai vihkimyksensä 22. lokakuuta 1944, ja piispa hänestä tuli 13. joulukuuta 1964. Hän toimi vuosina 1964–1983 Saint-Dién hiippakunnan ja vuosina 1983–1998 Lillen hiippakunnan piispana. Hän jäi eläkkeelle 2. heinäkuuta 1998.
Vilnet osallistui Vatikaanin toiseen kirkolliskokoukseen.
Ivan Sutherland

| Ivan Sutherland |
| --- | --- |

Henkilötiedot
Koko nimi:  Ivan Edward Sutherland
Syntynyt: 16. toukokuuta 1938
Koulutus ja ura
Väitöstyön ohjaaja:  Claude Shannon
Tutkimusalue:  Tietokonegrafiikka
Palkinnot:  Turing-palkinto
Ivan Edward Sutherland (s. 16. toukokuuta 1938 Hastings) on yhdysvaltalainen tietojenkäsittelytieteilijä. Hän sai vuonna 1988 Turing-palkinnon. Hänet tunnetaan työstään tietokonegrafiikan parissa ja varsinkin Sketchpad-ohjelman kehittämisestä. Sutherlandin Sketchpad mainitaan usein ensimmäisenä interaktiivisena graafisena järjestelmänä suunnitteluun ja hahmotteluun. Sketchpad oli aiheena Sutherlandin väitöstyössä MIT:ssä.
Sutherland on vaikuttanut muun muassa kolmiulotteiseen mallinnukseen, visuaaliseen simulointiin, tietokoneavusteiseen suunnitteluun ja virtuaalitodellisuuteen.
Sutherland ja T. H. Myer ovat tunnettuja vuonna 1968 esitetystä "jälleensyntymän pyörästä" tietotekniikkaan liittyen. Havainto tarkoittaa hyvin tunnettua ilmiötä, jossa toiminto siirretään erikoistuneelle oheislaitteelle suorituskykvyn vuoksi, ja myöhemmin sen kehityttyä tehokkaammaksi toiminto integroidaan takaisin suorittimeen, jonka jälkeen kierros alkaa uudelleen. Ilmiöstä on havaittu grafiikkaprosessorien suunnittelussa sekä matematiikkasuorittimissa.
Nebraskassa syntynyt Sutherland on pitkän uransa aikana työskennellyt useissa yliopistoissa (mm. Utah) ja lisäksi esimerkiksi Sun Microsystemsissä. Hän on ollut vuodesta 1978 Yhdysvaltain kansallisen tiedeakatemian jäsenenä. Hän kuuluu myös Association for Computing Machineryyn.
Jim Byrnes

| Jim Byrnes |
| --- | --- |

Henkilötiedot
Koko nimi:  James Thomas Byrnes
Syntynyt: 22. syyskuuta 1948 (ikä 76)  St. Louis, Missouri
Näyttelijä
Aktiivisena:  1980–
Merkittävät roolit:  Daniel Burroughs (Wiseguy) Joe Dawson (Highlander)
Aiheesta muualla
Viralliset kotisivut
IMDb 
Elonet
James ”Jim” Thomas Byrnes (s. 22. syyskuuta 1948) on yhdysvaltalaissyntyinen kanadalainen bluesmuusikko ja näyttelijä.
Elämä ja ura

Byrnes on asunut pysyvästi Vancouverissa, Kanadassa vuodesta 1977 lähtien. 26. helmikuuta 1972 hän joutui auto-onnettomuuteen, jonka takia hänen molemmat jalkansa amputoitiin ja korvattiin proteeseilla.
Saadakseen rahaa perheelleen Byrnes työskenteli muun muassa muusikkona, kalastajana ja paimenena. Hänen ensimmäinen albuminsa Burning julkaistiin vuonna 1981 Polydor Recordsin kustantamana. Hän on saanut kanadalaisen Juno-musiikkipalkinnon kahdesti Parhaasta bluesalbumista vuosina 1996 ja 2007 albumeistaan That River ja House of Refuge.
Byrnes esiintyi vuonna 1980 pienessä laulajan sivuosassa Dennis Hopperin tähdittämässä ja ohjaamassa elokuvassa Out of the Blue. Vuonna 1987 hän alkoi esittää Daniel ”Lifeguard” Burroughsia rikosdraamassa Wiseguy, jota hän esitti vuoteen 1990. Byrnes on esittänyt Joe Dawsonia Highlander – kuolematon -elokuvan jatko-osissa Highlander: Endgame (2000) ja Highlander: The Source (2007) sekä elokuvaan perustuvissa spin-off-sarjoissa Highlander (1992–1998) ja Highlander: The Raven (1998–1999). Vuonna 1998 hänellä oli myös oma lyhytikäinen televisiosarja The Jim Byrnes Show.
Byrnes on tehnyt myös lukuisia äänirooleja animaatiosarjoihin, muun muassa Dr. Light (Mega Man, 1994–1995), Inferno (Beast Wars: Transformers, 1996–1999), Thrust (Beast Machines, 1999–2000) ja Nick Fury (X-Men: Evolution, 2000–2003).
Diskografia

Burning (1981)
I Turned My Nights Into Days (1987)
That River (1995)
Love Is A Gamble (2001)
Fresh Horses (2004)
House of Refuge (2006)
My Walking Stick (2009)
Janne Kankaansyrjä

Janne Kankaansyrjä (s. 2. helmikuuta 1967 Kangasniemi) on suomalainen ultrajuoksija. Hän asuu Järvenpäässä.
Saavutuksia

Voitto, Deutschlandlauf 2006 (Saksan halkijuoksu, 11.–27.9., 1 200 km) 110.06.47 – eroa seuraavaan yli 11 tuntia.
Voitto, Nove Colli 2006 (Italia, Marco Pantanin muistokilpailu, 20.–21.5., 202 km) 21.01.12
Voitto Transe Gaule 2005 (Ranskan halkijuoksu, 17.8.–3.9., 1 200 km
Kolmas, Spartathlon 2004 (Ateena–Spárti, Kreikka, 246 km) 27.19.15
Neljäs, Trans-Europe Footrace 2003 (Lissabon – Moskova, 19.4.–21.6.2003, 5 036 km), 510.33.40.
9., Trans-Europe Footrace 2009, Bari-Nordkapp 19.4.–21.6.2009 4488 km, 460.57.52
Neljäs, Sakura-Michi 2002 (Nagoya–Kanasewa, Japani, 250 km) 26.27
12., Spartathlon 2002, 30.21.23
21., Spartathlon 2001, 31.44.42
12., Spartathlon 2000, 30.36.48
19., Spartathlon 1999, 33.11.44
53., Spartathlon 1998, 34.30.25
Kolminkertainen Masokistin Unelma 100 km juoksun voittaja (2000–2002).
24h juoksun SE katuradalla (Vallauris Golfe-Juan, Ranska, 3.–4.12.2005) 226,350 km.